
ООУ „СТРАШО ПИНЏУР“
Мало Коњари
ПРИЛЕП
ПРОГРАМА ЗА ЕКСКУРЗИЈА
VI-одделение
УЧЕБНА 2026/2027година
· ВОСПИТНО- ОБРАЗОВНИ ЦЕЛИ
Училишната екскурзија е во согласност со воспитно-образовната работа на училиштето. Таа представува посебен вонучилишен облик на воспитно-образовната работа и ќе се изведува надвор од училиштето со цел реализација на конкретните цели на наставните програми: Совладување и проширување на знаењата преку примена на вештини и  ставови со непосредно запознавање:

1. Појавите во природата,

2. Односите во природата и општествената заедница,

3. Културно-историските знаменитости,

4. Индустриските и земјоделските капацитети.

ЗАДАЧИ
Конкретните задачи на оваа училишна екскурзија ќе се остварат преку:

· Градење на чувство на патриотизам, толеранзија и соживот преку запознавање на културата и начинот на живеење на луѓето во одделни краеви,

· Развивање на позитивен однос кон националните, културните и естетските вредности со што ќе се поттикнат и манифестираат позитивни емоции,

· Изучување и истражување на појави и објекти во природата со што ќе се развива интересот за природата и ќе се градат еколошки навики,

· Изучување и истражување на појави, објекти и односи во општествениот живот,

· Социјализација, колективна заштита и стекнување на искуство за осамостојување и грижа за себе.

СОДРЖИНА И АКТИВНОСТИ
Остварувајќи ги целите на екскурзијата преку конкретните задачи ќе се остварат следните содржини спроведувајќи ги следните активности: 

1.Посета на музеи, спомен куќи, споменици и културно историски знаменитости

 2. Запознавање со главниот град на Република С. Македонија преку панорамска прошетка и прошетка низ градот,

3.Посета и запознавање со природни локалитети, бањи, хидроцентрали, водопади, цркви, манастири, фабрики и развивање на позитивен однос кон истите.
РАКОВОДИТЕЛ, НАСТАВНИЦИ, УЧЕНИЦИ
Раководител на екскурзијата ќе биде Александра Маркоска истиот е именуван од страна на директорот.

Наставниците кои ќе учествуваат во изведувањето на екскурзијата, а воедно се и одделенските раководители на учениците:  Александра Маркоска и Иле Мишески.  
                         Ученици, учесници во училишната екскурзија ќе бидат учениците од шесто одделениe при Општинското основно училиште „Страшо Пинџур“ од с. Мало Коњари - Прилеп.
· ВРЕМЕТРАЕЊЕ

Училишната екскурзија ќе се изведе во времетраење од три  дена (со две ноќевања). 
· ЛОКАЦИИ ЗА ПОСЕТА  И ПРАВЦИ НА ПАТУВАЊЕ
Во текот на изведувањето на училишната екскурзија ќе се посетат следните локации: 
Прв ден: 

Мало Коњари-Кавадарци-Стоби-Струмица

Поагање од пред училиште во 8.00 часот со туристички автобус преку Плетвар.Кон ХЕЦ Тиквеш во Кавадарци.Појадок. Продолжување кон Стоби кај Градско.Потоа се поаѓа за Струмица.Попатно панорамски поглед кон Демиркаписка клисура и реката Вардар. Струмица, прошетка низ градот и организиран  ручек. После ручекот посета на Колешински водопади и манастирот Св. Леонтиј - Водоча ,сместување во хотел. Вечера. Организирана забава. Ноќевање.
      Втор ден :        
 Струмица - Штип – Скопје - Маврово 
Појадок. Поаѓање за Скопје преку  Штип. Посета на црквата Св. Никола и Археолошки локалитет Баргала.После тоа се упатуваме во Скопје - посета на Музејот на македонската борба и спомен куќата на Мајка Тереза, Скопско Кале. Огранизиран ручек и прошетка низ Скопје. Во попладневните часови поаѓање за Маврово ,попатно посета на Шарената џамија во Тетово. Во Маврово сместување во хотел. Вечера. Организирана забава. Ноќевање.
Трет ден:
Маврово -Струга- Охрид- Мало Коњари

Појадок.Продолжување кон Бигорски манастир. Потоа посета на Вевчански извори Се продолжува  кон Струга, прошетка покрај реката Црн Дрим  и посета на спомен домот на Браќа Миладиновци во Струга . Огранизиран ручек .Потоа се упатуваме кон Охрид прошетка низ градот Охрид и посета на Плаошник и Самоиловата тврдина, црквата Св. Софија - Охрид. Во попладневните часови поаѓање за Мало Коњари.
ВРЕМЕ НА РЕАЛИЗАЦИЈА:
 Октомври - Ноември  2026 год.
· ТЕХНИЧКА ОРГАНИЗАЦИЈА 
Патувањето ќе биде изведено со возило за јавен превоз согласно постојаните важечки закони во Република С.Македонија и записник за извршен технички преглед на автобусот не постар од шест месеци.

Критериум за доделување на договорот за изведување на екскурзиите и другите слободни активности е најниска цена.

Училиштето како најповолен понудувач ќе го избере понудувачот кој ги исполнува и  минимум критериумите од член 21 и член 22  од Правилникот за начинот на изведување на ученички екскурзии и другите слободни активности на учениците од основните училишта.
За изведување на оваа екскурзија ќе се одржи родителски состанок на кои ќе бидат утврдени планот, програмата, целта и подготовките за реализација на  оваа еднодневна екскурзија со научно-рекреативен карактер.

Во прилог на оваа план програма ќе бидат доставени и списоци со име и презиме на учениците, одделенски раководители со вкупниот број на учесници на оваа тридневна  екскурзија.

· НАЧИН НА ФИНАНСИРАЊЕ
Финансирањето на трошоците за изведувањето на екскурзијата ќе си ги обезбедат самите учениците поединечно (секој за себе) т.е. нивните родители. Доколку се јави потреба, од економски причини, за некои ученици од социјално загрозени семејства, директорот ќе обезбеди за нив користење на поволности кои ги нуди агенцијата која ќе учествува во реализацијата на училишната екскурзија или од сопствени извори, донации, спонзорства или други извори.
· ИЗВЕШТАЈ ЗА РЕАЛИЗАЦИЈА НА ЕКСКУРЗИЈАТА
Непосредно по завршувањето на екскурзијата во рок од три дена стручниот тим поднесува извештај со оценка за реализацијата и квалитетот на дадените услуги. Извештајот го разгледуваат наставничкиот совет и советот на родители, а го усвојува Училишниот одбор. Извештајот станува составен дел на Годишниот извештај за работа на училиштето.Одделенските раководители ги запознаваат родителите со извештајот на родителски состаноци. Доколку при разгледувањето на извештајот за реализација на екскурзијата се оцени дека извршителите на услугите не ги испочитувале договорените обврски, училиштето е должно за тоа да ја извести општината.
Изработено од стручен тим во состав:

                       Александра Маркоска -    одделенски раководител ________________

         

Иле Мишески – одделенски раководител   ______________
                            Марјан Дукоски – Директор ___________________        
